open-index/open-wikipedia-markdown huggingface dataset:
Մատեան ողբերգութեան (4989, Գրիգոր Նարեկացի)

**Մատեան ողբերգութեան, Գրիգոր Նարեկացի** (4989), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4989 թվի տակ։ Ձեռագիրը գրվել է 1681 թվականին Ղազար Արզնեցի  գրիչի կողմից  Կտուցում։  Ստացողը եղել է Ղազար Արզնեցին։ Գրված է թղթի վրա, որը ունի 21x12 չափս։ Ձեռագիրը կազմված է 316 թերթից։ Գրված է միասյուն, բոլորգրով։ Ունի կիսախորան մանրանկարներ։  Կազմը՝ կաշեպատ տախտակ դրոշմազարդ, աստառը՝ դեղին և շերտազարդ մետաքս։ Հիշատակարաններ նախագաղափար՝ 311բ (17-րդ դար) [ենթադրաբար], գրչի՝ 311ա, 312ա, 316բ, հետագայի՝ 1ա (1756թ.):

## Բովանդակություն
* նաև՝ Նորին Գովք Աստուածածնի։
* Խլաթեցւոյ Գովք Նարեկացւոյ։

## Ծանոթագրություններ

Կատեգորիա:Մատենադարանի ձեռագրեր
Վիլյամարտին

**Վիլյամարտին** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 210 կմ² տարածք; 2010 թվականի տվյալներով բնակչության թվաքանակը եղել է 12 570։ Պրովինցիայի վարչական կենտրոնից՝ Կադիս քաղաքից հեռավորությունը 92 կիլոմետր է։

## Ժողովրդագրություն

## Պատմություն
Վիլյամարտինի տեղում ու շրջակայքում մարդիկ բնակություն են հաստատել դեռ նախապատմական ժամանակներում, ինչի վկայությունն են Ալբերտիի դոլմենը, նույնանուն ագարակում հայտնաբերված մեգալիթյան հուշարձանը։ 1994 թվականին այն բլրի գագաթին, որի վրա քաղաքն է, հայտնաբերվել է տարտեսյան ժամանակների հնավայր՝ հին հռոմեական վիլլաներով, որոնց հետագայում մի կարճ ժամանակ տիրացել են վեստգոթերը, այնուհետև՝ մուսուլմանները։

Միջնադարից պահպանվել էր *Մատրերա* ամրոցը, որը անտեսված, անխնամ թողնվելու պատճառով 2013 թվականին փլվեց։ Այդ ամրոցը Սևիլյայի թագավորության հարավային սահմանները ժամանակին պաշտպանել է  Գրանադայից արշավող մուսուլմաններից։
 
Ժամանակակից քաղաքը հիմնադրվել է 1503 թվականի փետրվարի 4-ին։ 2003 թվականին մեծ շուքով տոնվել է նրա հիմնադրման 500-րդ տարեդարձը։

## Անվանի բնակիչներ
* Սերխիո Պաստրանա - մոտոարշավորդ

## Քույր քաղաքներ
*  Բելգարդ, Ֆրանսիա

## Տես նաև
Մատրերայի ամրոց

## Ծանոթագրություններ

## Արտաքին հղումներ
*Villamartín - Sistema de Información Multiterritorial de Andalucía
*Panorámicas de Villamartín - Panorámicas de Villamartín
* Պաշտոնական կայքէջ
* Վիլյամարտինի համայնքապետարան
* Վիլյամարտին
* https://web.archive.org/web/20071008025527/http://www.xn--y9acja3ad0lg.es.mn/

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Լինքոլնշիր

**Լինքոլնշիր** (**), կոմսություն Անգլիայի արևելքում՝ Հյուսիսային ծովի ափին։ Այն մասամբ մտնում է Իստ Միդլենդ տարածաշրջանի կազմի մեջ, մասամբ՝ Յորքշիր և Համբեր։

Ամենամեծ քաղաքը Լինքոլնն է։ Բնակչությունը՝ 674 հազար մարդ  (կոմսությունների մեջ 15-րդ տեղն է զբաղեցնում՝ ըստ 2004 թվականի տվյալների)։

## Աշխարհագրություն
Կոմսության տարածքի ընդհանուր մակերեսը 6959 կմ² է, առանց Հյուսիսային Լինքոլնշիրի և Հյուսիս-արևելյան Լինքոլնշիրի ունտար միավորների՝ 5921 կմ²։ Արևելքից ողողվում է Հյուսիսային ծովի ջրերով, հարավ-արևելքում սահմանակից է Նորֆոլկին, հարավում՝ Քեմբրիջշիրին, հարավ-արևմուտքում՝ Ռաթլենդին և Լեստերշիրին, արևմուտքում՝ Նոտինգեմշիրին, հյուսիս-արևմուտքում՝ Սաուտ Յորքշիրին, հյուսիսում՝ Արևելյան Յորքշիրին։

## Պատմություն
Մինչև 1974 թվականը բաժանվել է երեք վարչական միավորների՝ Հոլանդ, Կեստիվեն և Լինդիս։

## Ժողովրդագրություն
2004 թվականի տվյալներով կոմսության բնակչության ընդհանուր թիվը կազմել է 988 հազար մարդ։

1971 թվականին բնակչության թիվը կազմել է 808,3 հազար մարդ։

## Վարչական բաժանում
Կոմսության կազմի մեջ մտնում են 7 վարչական շրջան և 2 ունիտար միավոր։

## Տնտեսություն
Լինքոլնշիրը մեծ մասամբ ագրարային տարածք է, որտեղ գերակշռում է բուսաբուծությունը՝ զուգորդված անասնաբուծությամբ։ Արդյունահանում է երկաթաքար (Ֆրոնդինգեմայի շրջան)։ Սննդի արդյունաբերություն, գյուղատնտեսական տեխնիկա  (Լինքոլն և Բոստոն), մետալուրգիա (Սկանտորպ), նավթաքիմիա (Իմինգեմ)։ Ձկնորսական խոշոր նավահանգիստը Մեծ Գրիմսբին է։

## Տեսարժան վայրեր
* Բելտոն հաուս
* Թաթերշոլ ամրոց

## Ծանոթագրություններ

## Արտաքին հղումներ
* Lincolnshire web 
* Lincolnshire County Council website
* Visitlincolnshire.com
* Official Lincolnshire Flag site 
* Lincolnshire Life magazine

Կատեգորիա:Անգլիայի կոմսություններ
Կատեգորիա:Անգլիա
Կատեգորիա:Միացյալ Թագավորություն
Կատեգորիա:Հյուսիսային ծով
Կատեգորիա:Ոչ մետրոպոլային կոմսություններ
Կատեգորիա:10-րդ դարում հիմնադրված պետություններ և տարածքներ
Վոնիցա

**Վոնիցա** կամ **Վոյնիցա** (), փոքր քաղաք Հունաստանում։ Գտնվում է ծովի մակարդակից 10 մ բարձրության վրա, Ամվրակիկոս ծովածոցի հարավային ափին, Ակցիում հրվանդանից արևելք, Պրևեզա քաղաքից 13 կմ հարավ-արևելք, Արտա քաղաքից 28 կմ հարավ-արևմուտք, Պատրասից 105 կմ հյուսիս-արևմուտք և Աթենքից 268 կմ հյուսիս-արևմուտք։ Համայնքի վարչական կենտրոնը՝ Ակտիոն-Վոնիցա միությունը, մտնում է Արևմտյան Հունաստանի կազմի մեջ մտնող ծայրամասային Էտոլիա և Ակարնանիա ծայրամասային միավորի մեջ։ Ըստ 2011 թվականի մարդահամարի՝ բնակչության թիվը կազմում է 4703 մարդ։

Քաղաքի միջով անցնում է Ամֆիլոխիա-Լեֆկաս ազգային ճանապարհ 42-ը։

## Պատմություն
մինի|Վենետիկյան ամրոց Վոնիցայում
Վոնիցա քաղաքը գտնվում է Անակտորիո հինավուրց քաղաքի տեղում։ Ենթադրվում է, որ հիմնադրվել է 4-րդ դարում՝ Նիկոպոլիս հինավուրց քաղաքի լքվելուց հետո։ 13-րդ դարում մտել է Էպիրոսի թագավորության կազմի մեջ, 1649 թվականին նվաճվել է Օսմանյան կայսրության կողմից, 1684 թվականին՝ Վենետիկյան հանրապետության։ 1800 թվականին կրկին նվաճվել է օսմանյան թուրքերի կողմից, 1832 թվականին ողջ Ակարնանիայի հետ միասին ազատագրվել է։ 1862 թվականին Վոնիցայում սկսվել է ապստամբություն, որը հանգեցրել է Հունաստանի Օտտոն I թագավորի հրաժարականին։

19-րդ դարի վերջում քաղաքը հայտնի էր որպես նավահանգիստ, որտեղ  իրականացվել է առևտուր փայտե յուղով, հացով և շինափայտով։ Այտեղ բնակվում էր 2500 մարդ։

## Վոնիցայի համայնք
Համայնքը ստեղծվել է 1912 թվականին։

Վոնիցայի համայնքային միության մեջ մտնում է 3 բնակավայր։ Ըստ 2011 թվականի մարդահամարի՝ բնակչության թիվը կազմում է 4916 մարդ։ Մակերեսը կազմում է 69,892 կմ².

## Բնակչություն

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Ռումինիայի Սենատ

**Ռումինիայի Սենատ** (), Ռումինիայի բարձրագույն ներկայացուցչական և օրենսդիր մարմնի՝ խորհրդարանի վերին պալատ։

2016 թվականի դրությամբ՝ կազմված է 136 պատգամավորներից (մինչ այդ՝ 2012 թվականի խորհրդարանական ընտրություններից հետո, կազմված էր 176 պատգամավորներից), որոնք ընտրվում են 4 տարի ժամկետով, ուղղակի ընդհանուր ընտրության միջոցով՝ օգտագործելով 42 ընտրական շրջանների (41 գավառներում և Բուխարեստ քաղաքում) համամասնական ներկայացուցչությունը։

Սենատի վերջին ընտրությունները տեղի են ունեցել 2016 թվականին, ինչի արդյունքում քվեների մեծամասնությունն ստացավ Սոցիալ-դեմոկրատական կուսակցությունը (50,73 %)։

Ռումինիայի խորհրդարանական պատմությունն սկիզբ է առնում 1831 թվականից, երբ Վալախիայում ընդունվեց «Օրգանական կանոնադրություն»-ը (Ռուսաստանի պրոտեկտորատի ներքո)։ 1832 թվականի հունվարին այն ուժի մեջ մտավ նաև Մոլդովայում։ Դա հիմք դրեց, որպեսզի ռումինական երկու իշխանություններում խորհրդարանական ինստիտուտներ ստեղծվեն։

## Ծանոթագրություններ

## Արտաքին հղումներ
* Ռումինիայի Սենատի պաշտոնական վեբկայք

Կատեգորիա:Ռումինիայի քաղաքականություն
Ժողովածու (4993)

**Ժողովածու** (4993), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4993 թվի տակ։ Ձեռագիրը գրվել է 1746-1748 թվականներին Հակոբ Կոստանդուպոլսեցի, Միքայել Սեբաստացի  գրիչների կողմից  Կոստանդուպոլսում։ Ստացողը եղել է Միքայել Սեբաստացին։ Գրված է թղթի վրա, որը ունի 20×16 չափս։ Ձեռագիրը կազմված է 162 թերթից։ Գրված է միասյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 2բ (1842թ.) , 69ա, 84բ, 106բ, 121ա, 160ա, հետագայի՝:

## Բովանդակություն
* Յովհ. Կ. Պիլսեցւոյ Հայելի ճշմարտութեան։
* Մխ. Սեբաստացւոյ Պատասխաատրութիւնք բանից ոմանց հայոց։
* Յաղագս խորհրդոյն հաղորդութեան։
* Քրիստոնէական վարդապետութիւն։
* Օրէնք և կարգադրութիւնք քրիստոնէական։
* Գրիգորի վրդ-ի Գովաբանութիւն վասն նահատակութեան Տէր Միքայէլին (չափ.):
* Ֆրանրիսկոսի Թոլէթիայ Խրատ քահանայութեան։

## Ծանոթագրություններ

Կատեգորիա:Մատենադարանի ձեռագրեր
Բորիս Սախարով

**Բորիս Անդրեյի Սախարով** (, ), շախմատային կոմպոզիցիաների խորհրդային հեղինակ, քիմիկոս, մետաղագործ, ԽՍՀՄ սպորտի վարպետ (1968), շախմատային կոմպոզիցիայի միջազգային մրցավար (1956), ԽՍՀՄ ԳԱ թղթակից-անդամ, Լենինյան մրցանակի դափնեկիր (1964), ԽՄԿԿ անդամ 1944 թվականից։

## Կենսագրություն
Բորիս Սախարովը ծնվել է Սանկտ-Պետերբուրգում։ 1934-1936 թվականներին աշխատել է Գիրեդմետում։ 1940 թվականին ավարտել է Մոսկվայի տեխնոլոգիական ինստիտուտը։ 1963-1973 թվականներին եղել է Գիրեդմետի տնօրեն։ 1965-1972 թվականներին եղել է ԽՍՀՄ շախմատի ֆեդերացիայի Շախմատային կոմպոզիցիայի կենտրոնական հանձնաժողովի նախագահ, 1966-1973 թվականներին՝ ՖԻԴԵ-ի շախմատային կոմպոզիցիայի մշտական հանձնաժողովի փոխնախագահ։ 1970 թվականի նոյեմբերի 24-ին ընտրվել է ԽՍՀՄ ԳԱ թղթակից-անդամ։

## Գիտական գործունեություն
### Քիմիա
Գիտական ուսումնասիրությունները վերաբերում են կիսահաղորդիչ նյութերի և բարձր մաքրությամբ մետաղների ուսումնասիրությանը։

### Շախմատի տեսություն
1935 թվականին հրատարակում է 50-ից ավելի շախմատային էտյուդներ (մեծ մասամբ համահեղինակն էր Անատոլի Կուզնեցովը)։ Մասնակցել է ԽՍՀՄ անհատական առաջնությանը, բազմաթիվ մրցույթների, որտեղ արժանացել է 42 պարգևի, որոնցից 24-ը մրցանակային (5-ը` առաջին մրցանակ)։ Եղել է Մարկ Լիմբուրկինի հետևորդը։

#### Խնդիրներ


**1.Ке4 Кра3 2.Kd2!** (2.Крс3? խաղալ հետո 2. … Лh3+ 3.Крс2 Лh2+ 4.Kd2 Лh3! կամ3.Крс4 Лh4! երկու դեպքում դիրքային ոչ-ոքի)**2. … Л:b4 3.Кс4+ Кра4 4.Ла1+ Крb5 (b3) 5.Ла5 (а3)X**, կամ**1. … Лg4 2.Крс3! Л:е4 3.b5 Ле8 4.b6 Кра5 5.b7 Лb8<br>6.Крс4 (d4) Кра6 7.Крс5 Л:b7 8.Ла1X**

## Գրականություն
* Кузнецов А. Г., Цвета шахматного спектра, М., 1980.

## Ծանոթագրություններ

Կատեգորիա:ԽՄԿԿ 23-րդ համագումարի պատվիրակներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԱ թղթակից անդամներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ սպորտի վարպետներ
Կատեգորիա:Խորհրդային գիտնականներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Շախմատի տեսաբաններ
Կատեգորիա:Ռուս քիմիկոսներ
Կոնստանտին Աբատուրով

**Կոնստանտին Իվանի Աբատուրով** (, ), ռուս արձակագիր։

## Կենսագրություն
Ծնվել է գյուղացու ընտանիքում։ Միջնակարգ դպրոցն ավարտելուց հետո աշխատել է խրճիթ-ընթերցարանում, գյուղխորհրդում, կոլտնտեսությունում, 1932 թվականից «Буйский ударник» շրջանային թերթում։ 1937 թվականին հեռակա կարգով ավարտում է Լենինգրադի ժուռնալիստիկայի ինստիտուտը։ Աշխատել է մարզային «Северная правда» թերթի խմբագրի տեղակալ, Կոստրոմայի գրահրատարակչատան տնօրեն, «Лесная промышленность» թերթի սեփական թղթակից։

Առաջին գրական ստեղծագործությունները լույս են տեսել 1930-ական թվականների սկզբին. «Շոկշանի կոլտնտեսականների հաղթանակը» («Победа шокшанских колхозников»), «Ձկնորսներ» («Рыбаки»), «Նոր սահմաններ» («Черты нового»), «Հյուսիսային մետաքս» («Северный шелк») ստեղծագործությունները նվիրված են գյուղի սոցիալական փոփոխությունների թեմային։ Գրել է «Юровская тетрадь», «В строю» վեպերը, պատմվածքներ, վիպակներ, ակնարկներ և «Моя Шача» հուշերի գիրքը։

1956 թվականից ԽՍՀՄ գրողների միության անդամ է։ Եղել է ՌԽՖՍՀ գրողների միության 1-ին հիմնադիր համագումարի պատվիրակ։ «Պատվո նշան» շքանշանի ասպետ է (1981):

## Ստեղծագործություններ
* В районном городе. — Ярославль: Верхне-Волжское книжное издательство, 1976.
* Тихая пристань: Рассказы. — М.: Современник, 1976.
* Юровские тетради: Роман-хроника. — М.: Современник, 1982.
* Грибная пора: Повести и рассказы. — Ярославль: Верхне-Волжское книжное издательство, 1982.
* В строю: Роман. — Ярославль: Верхне-Волжское книжное издательство, 1989.
* В краю Мазая. — Ярославль: Верхне-Волжское книжное издательство, 1993.
* Моя Шача. — Кострома, 1996. (Литературная Кострома: Январь-март).
* Земля зовет…: Избранное. — Кострома, 2001.

## Ծանոթագրություններ

Կատեգորիա:Ռուս արձակագիրներ
Կատեգորիա:Ռուս լրագրողներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Յագուար-զինվոր

մինի|Ացտեկների բանակում կռվող յագուար-զինվորի պատկեր Մալյաբեչյանոյի ձեռագրից։
**Յագուար-զինվորներ** կամ **յագուար-ռազմիկներ**, ացտեկյան ռազմական վերնախավի ներկայացուցիչներ։ Հանդիսանում է Ացտեկյան կայսրության բանակում կռված և մեզ հայտնի երկու ամենաբարձր պատրաստվածություն ունեցող զորատեսակներից մեկը՝ արծիվ-զինվորների հետ միասին։

Կերպարային առումով կատվազգի այս գիշատչի հետ է նույանակացվել Հարավային Ամերիկայի բնիկ ցեղերից ոչ միայն ացտեկների, այլ նաև մայաների դիցապաշտարանում հանդես եկող Տեսկատլիպոկա աստվածը, որն էլ համաձայն տեղական հավատալիքների՝ հանդիսանում է յագուար-մարդկանց հովանավորը։ «Յագուար» անվանումը կեչուա լեզվով նշանակում է «արյուն»։ Ացտեկները կարծում էին, որ եթե զինվորները հագնեն յագուարի մորթի՝ գիշատչի ոգին դուրս կգա մարմնից և ուժ կհաղորդի իրենց։ Այսպիսով, յագուարի Ացտեկների կայսրությունում մորթի կրելու իրավունք ունեին միայն բարձրաստիճան անձինք և զինվորական վերնախավը։ Յագուար-զինվորները գլխավորապես մարտադաշտ էին դուրսբերվում զավթողական արշավանքներն իրագործելու նպատակով։ Յագուար-զինվորները օգտագործվում էին նաև աստվածների զոհ մատուցելու համար մարտադաշտից թշնամիներին գերեվարելու համար։

Մեզ են հասել յագուար-զինվորներին նվիրված նախակոլումոսյան շրջանի բազմաթիվ ծիսապաշտական արձաններ և ձեռագրեր։ Դրանց ուսումնասիրությունները ցույց են տալիս, որ յագուար-զինվորների գլխավոր զենքը եղել է մակուաուիտլը (թարգմանաբար՝ «ձեռքի փայտ»)։ Իր ձևով մակուաուիտլը հիշեցնում էր տափակ մահակ կամ կարճ մակույկաթի՝ շեղբերի կամ վանակատից (հրաբխային ապակի) պատրաստված սեպերի մի քանի շարքից։ Շատերը կռվում էին նաև պարզունակ նիզակներով և տեղացիների կողմից յուրահատուկ ձևով պատրաստված աշտեներով։ Յագուար-մարդ դառնալու համար արական սեռ ունեցող ացտեկները բաց պատերազմում պետք է սպանեին առնվազն չորս թշնամու։ Վերջիններս կարծում էին, որ որքան շատ թշնամի սպանվի մարտադաշտում, այդքան կգոհանան իրենց աստվածները։ Թշնամի սպանած ցանկացած ռազմիկ համարվում էր համարձակ։

## Տես նաև
* Ացտեկյան դիցաբանություն

## Ծանոթագրություններ

Կատեգորիա:Ացտեկներ
Էլ Գաստոր

**Էլ Գաստոր** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 28 կմ² տարածք; 2010 թվականի տվյալներով բնակչության թվաքանակը եղել է 1 851։ Պրովինցիայի վարչական կենտրոնից՝ Կադիս քաղաքից հեռավորությունը 131 կիլոմետր է։

## Ժողովրդագրություն

## Տոնակատարություններ
Բազմաթիվ տոնակատարություններից առանձնացվում են հետևյալները.

*Կորպուս Քրիստի* (*Corpus Christi*՝ Քրիստոսի մարմնի և արյան տոնակատարումը հացի և գինու օրհնությամբ)

Արդեն քառորդ դարից ավելի է, ինչ Էլ Գաստորում ամեն տարի անց է կացվում ֆլամենկոյի փառատոն՝ նվիրված դրա ականավոր վարպետ *Դիեգո դել Գաստոր*ին։

## Անվանի անձինք
* Էլ Գաստորում է ծնվել համբավավոր ցլամարտիկ *Խուան Անտոնիո Ռոմերո*ն, ով ընտանիքով Խերես դե լա Ֆրոնտերա տեղափոխվելուց հետո ստացել է «Խերեսի ցիկլոն» մականունը։

## Պատկերասրահ

ElGastor-P1000410.JPG|Համայնքապետարանը
ElGastor-P1000409.JPG|Եկեղեցին
Embalse el gastor ene 08.jpg|Ջրամբարը


## Ծանոթագրություններ

## Արտաքին հղումներ
*Էլ Գաստոր - Sistema de Información Multiterritorial de Andalucía
*http://www.elgastor.es
* Պաշտոնական կայքէջ
* Web con información general del Pueblo y Casas Rurales 
* Էլ Գաստորի համայնքապետարան
* Էլ Գաստոր

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Վիլյալուենգա դել Ռոսարիո

**Վիլյալուենգա դել Ռոսարիո** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 57 կմ² տարածք; 2010 թվականի տվյալներով բնակչության թվաքանակը եղել է 479։ Պրովինցիայի վարչական կենտրոնից՝ Կադիս քաղաքից հեռավորությունը 128 կիլոմետր է։ 

Վկայություններ կան, որ Վիլյալուենգայի տարածքը բնակեցված է եղել դեռևս ոշ քարե դարի ժամանակներում։ Այդ եզրակացությանն են հանգել Խերես քաղաքի *G.I.E.X*. խմբի հնագետներն ու հնէաբանները (պալեոնթոլոգները), որոնք պեղումներ ու հետազոտություններ են իրականացրել մերձակա լեռնալանջին՝ Սիեռա դել Չապարալում և հայտնաբերել ուշագրավ, արժեքավոր նյութեր։

## Ժողովրդագրություն

## Պատմության հուշարձաններ
Վիլյալուենգայի նշանավոր շինություններից են՝
* Սան Միգել եկեղեցին
* Էլ Սալվադոր (Փրկչի) եկեղեցին, որ այրել են Նապոլեոնի զինվորները։ Ներկայումս այդ եկեղեցու շրջակայքում է գտնվում գյուղական գերեզմանատունը։

## Պատկերասրահ

Image:Villaluenga-vista.JPG|Գյուղի համայնապատկերը
MangaVillaluenga-P1050255.JPG|Գյուղական տեսարան
Albergue de Villaluenga.jpg|Քարանձավագետների պարապմունք Վիլյալուենգայում 


## Ծանոթագրություններ

## Արտաքին հղումներ
* Պաշտոնական կայքէջ
*Վիլյալուենգա դել Ռոսարիո - Sistema de Información Multiterritorial de Andalucía

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Սուի Իսիդա

**Սուի Իսիդա** (ճապ. 石田 スイ *Իսիդա Սուի*, , ), ճապոնացի մանգակա, առավել հայտնի է որպես «Տոկիոյի գուլը» մանգայի հեղինակ։

## Կարիերա
«Տոկիոյի գուլը» մանգան սկսել է ստեղծվել 2010 թվականից, որպես վանշոթերի շարք, որոնցից մեկը 113-րդ Weekly Young Jump-ի գրան պրիում զբաղեցրել է երկրորդ տեղը։ 2011 թվականից մինչև 2014 թվականը մանգան հրատարակվել է Shueisha հրատարակչության Weekly Young Jump ամսագրում։ Այն նովելիզացվել է, նաև ադապտացվել է անիմե սերիալի տեսքով, իսկ 2014-1015 թվականներին դարձել է ամենա վաճառված մանգաներից մեկը։ 2014 թվականից հրատարակվող Tokyo Ghoul:re սիքվելը կրկնել է հիմնական ստեղծագործության հաջողությունը։ 2018 թվականի հունվարի տվյալներով «Տոկիոյի գուլը» մանգայի և սիքվելի հրատարակված տպաքանակը ամբողջ աշխարհում 34 մլն օրինակ է կազմում։

Իսիդան նաև ստեղծել է 69 էջանոց գլուխ՝ Յոշիհիրո Տոգաշիի գրած Hunter × Hunter մանգայի համար, որը պատմում է Հիսոկիի անցյալի մասին։ Այն 2016 թվականի հունիսի 2-ին, Shonen Jump+ հավելվածում, թողարկվել է թվային տարբերակով։

## Աշխատանքներ

## Մրցանակներ և անվանակարգեր

## Ծանոթագրություններ

## Արտաքին հղումներ
* Սուի Իսիդան Anime News Network-ում:

Կատեգորիա:1985 ծնունդներ
Կատեգորիա:Անձինք այբբենական կարգով
Կատեգորիա:Դեկտեմբերի 28 ծնունդներ
Կատեգորիա:Ճապոնացի պատկերազարդողներ
Կատեգորիա:Ճապոնիայում ծնվածներ
Կատեգորիա:Մանգականեր
Մարգարետա Ալստրյոմեր

**Մարգարետա Հեդվիգ Ալստրյոմեր** (, ), շվեդ նկարչուհի և երգչուհի, Շվեդիայի գեղարվեստի թագավորական ակադեմիայի և Շվեդիայի թագավորական երաժշտական ակադեմիայի անդամ։

## Կենսագրություն
Մարգարետա Ալստրյոմերը ծնվել է պետական գործիչ և սիրողական երաժիշտ բարոն Պատրիկ Ալստրյոմերի և Կրիստինա Մարիա Օլոնբերգի ընտանիքում։ Հայրական կողմից նրա պապը Յունաս Ալստրյոմերը Շվեդիայում հայտնի էր որպես ժամանակակից գյուղատնտեսության և արդյունաբերության ռահվիրա։ Աղջիկը դաստիարակվել է մշակութային միջավայրում։ Նրա հայրն իր տունը դարձրել էր Գյոթեբորգ քաղաքի մշակութային կյանքի կենտրոն և հայտնի էր որպես *Comediehuset* թատրոնի (1779) հիմնադիր։ Մարգարետա Ալստրյոմերը և նրա քույրերը՝ Քրիստինան ու Աննան, ինչպես նաև նրանց եղբայրը՝ Ջոնասը, որպես երգիչներ և դերասաններ մասնակցում էին Գյոթեբորգի և Ստոկհոլմի սիրողական թատրոններում կազմակերպվող համերգներին և ներկայացումներին։ Մարգարետա Ալստրյոմերը երգում էր նաև մասնավոր համեգներում, հասարակական բարեգործական համերգներում և նույն տարում ընտրվեց Երաժշտության ակադեմիայում, որտեղ մինչ այդ ընտրվում էին միայն պրոֆեսիոնալ երգիչները, ինչպիսիք են շվեդական օպերային երգչուհի և կոմպոզիտոր Էլիզաբեթ Օլին (1782, *Elisabeth Olin*), երգչուհի Քրիստինա Ֆրեդենհեյմը (1762-1841, *Christina Fredenheim*) երգչուհի Աննա Բրիտա Վենդելիուսը (1741-1804, *Anna Brita Wendelius*), այնուհետև 1801 թվականին քույրեր Սոֆիա (1773-1858) և Էմիլի (1780-1863) Բրենդելները, Ուլրիկա Բուկը, ջութակահար և երգչուհի Մարիա Անտուանետա Պետերսենը (1771-1855)։ 1797 թվականին Գեղարվեստի Ակադեմիա ընդունվեց ևս մեկ ոչ պրոֆեսիոնալ նկարչուհի՝ Վենդելա  Գուստավա Սպարրին (1772-1855, *Wendela Gustafva Sparre*): 1799 թվականին Մարգարետա Ալստրյոմերը ստոկհոլմյան համերգին մասնակցեց երգչուհիներ Քրիստոֆեր Քրիստիան Կարստենի,  Մարիաննա Էրենստրյոմի և Քրիստինա Ֆրեդենհայմի հետ միասին։ Ալստրյոմերը նվագում էր կլավիկորդ։

Ալստրյոմերը հայտնի էր որպես «կերպարվեստի հմուտ սիրահար» և 1795 թվականին ձայների մեծամասնությամբ ընտրվեց Գեղարվեստի Ակադեմիայի անդամ։ Աշխատանքները ներկայացված են Շվեդիայի ազգային թանգարանում։

1781 թվականին Ալստրյոմերը ամուսնացավ գեներալ-մայոր կոմս Նիլս-Ավգուստ Կրոնստեդտ-աֆ-Ֆուլերիոյի հետ։ 1788 թվականին նրա ամուսինը դատապարտվեց մահապատժի իշխանություններին չենթարկվելու համար, սակայն դրա փոխարեն բանտարկվեց Վարբերգի բերդում։ 1792 թվականին Կառլ XIII թագավորի հրամանով ազատ արձակվեց։

## Ծանոթագրություններ

## Գրականություն
* Jan Ling: *Apollo Götenburgis. Patrick Alströmer och musiklivet i Göteborg vid 1700-talets slut* (1999) 
* Stellan Mörner: *Ett musikbrev 1799 från Genseric Brandel till Bernhard Crusell* (1967) 
* Gustaf Hilleström: *Kungl. Musikaliska Akademien, Matrikel 1771—1971*

## Արտաքին հղումներ
* Anteckningar om svenska qvinnor 
* The Alströmer Collection manuscripts
* Countess Alstromer Georgian Swedish Landscape 

Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:19-րդ դարի կին արվեստագետներ
Կատեգորիա:Շվեդ երգչուհիներ
Հանկարծակի սիրտս տխրեց…

**Հանկարծակի սիրտս տխրեց…**, Հովհաննես Թումանյանի ստեղծագործություներից։ Գրվել է 1893 թվականին։

## Բանաստեղծության ստեղծման շարժառիթներ
Գրվել է նամակախաղի ժամանակ։ Մատիտով գրված մեկ ինքնագիր պահվում է Եղիշե Չարենցի անվան գրականության և արվեստի թանգարանում՝ Պերճ Պռոշյանի ֆոնդի 140/54-րդ համարում, որը թվագրվել է *«1893»*։ Բնագրի տակ Պերճանուշ Պռոշյանը գրել է․

Առաջին անգամ տպագրվել է 1935 թվականին՝ «''Խորհրդային գրականություն''» ամսագրի 4-րդ համարի 77-78 էջերում, այնուհետև՝ Հովհաննես Թումանյանի «*Երկերի  լիակատար ժողովածու*»-ի I հատորի 453 էջում, ինքնագրից։

## Ծանոթագրություններ

Կատեգորիա:Բանաստեղծություններ
Խայամն ասավ իր սիրուհուն. «Ոտըդ ըզգույշ դիր հողին ...»

**Խայամն ասավ իր սիրուհուն. «Ոտըդ ըզգույշ դիր հողին ...»**, Հովհաննես Թումանյանի քառյակներից։ Հեղինակն այն գրել է 1918 թվականի նոյեմբերին։

## Պատմություն
Եղիշե Չարենցի անվան գրականության և արվեստի թանգարանի Թումանյանի ֆոնդ № 261-ում պահվում է մեկ ինքնագիր։ Առաջին անգամ տպագրվել է 1932 թվականին Երևանում լույս տեսած «Հոկտեմբեր—Նոյեմբեր» տարեգիրքի 134-րդ էջում, այնուհետև՝ Թումանյանի երկերի ժողովածուի առաջին հատորի 546-րդ էջում։

Արտապվում է Թումանյանի Երկերի լիակատար ժողովածուի երկրորդ հատորից։

## Ծանոթագրություններ

Կատեգորիա:Հովհաննես Թումանյանի քառյակներ
Մատիտի թանգարան

**Մատիտի դերվենթյան թանգարան**, տեղակայված է Անգլիայի հյուսիս-արևմուտքում գտնվող Կեսվիկ քաղաքում։

## Պատմություն
Թանգարանը բացվել է 1981 թվականին։ Այս թանգարանում պահվում է աշխարհի ամենամեծ գունավոր մատիտներից մեկը, որն ստեղծվել է թանգարանի տեխնիկական տնօրեն Բարբարա Մյուրեյի մտահղացման հիման վրա։ Դեղին մատիտը, որի երկարությունը 7,91 մետր է, զանգվածը՝ 446,36 կգ, վերջնական տեսքի է բերվել 2001 թվականի մայիսի 28-ին։

Կեսվիկում մատիտի առաջին գործարանը բացվել է 1832 թվականին։ Երկրորդ՝ այժմյան գործարանը, 1920-ական թվականներին է հիմնվել, իսկ բացումը տեղի է ունեցել 1950 թվականին (փակվել է 2007 թվականին, երբ գործարանի ղեկավարն արտադրությունը տեղափոխեց Վորկինգտոն։

Ներկայում թանգարանի այցելուների տարեկան թիվը կազմում է 80 000 մարդ՝ աշխարհի բոլոր ծայրերից։ Թանգարանը հատկապես մեծ հայտնիություն ունի Յորքշիր դքսության բնակիչների շրջանում, քանի որ 1930-ական թվականներին տեղական տնտեսության զարգացումը մեծապես կախված էր մատիտի արտադրությունից։ 2012 թվականին թանգարանը որպես դեկորացիա է ծառայել *«Раз! Два! Три! Умри!»* ֆիլմի համար։

## Դեսմոնդ փոթորիկ
2015 թվականի դեկտեմբերին թանգարանը և նրա ցուցադրանմուշները մեծապես տուժել են ջրհեղեղից, երբ Գրետա գետը Դեսմոնդ փոթորկի պատճառով դուրս եկավ ափերից։ Չնայած հազվագյուտ հավաքածուներից մեկը ոչնչացվեց, այնուամենայնիվ, բազմաթիվ ցուցադրանմուշներ փրկվեցին։

Թանգարանը վերաբացվեց 2017 թվականի հունիսի 15-ին, իսկ *Countryfile* ծրագրում ցուցադրվեց, թե ինչպես է Ջոն Քրեյվենը վերաբացման արարողության ժամանակ կտրում կարմիր ժապավենը։

## Պատկերասրահ

Պատկեր:The newlook Pencil Museum in Keswick.jpg|Կեսվիկի մատիտի թանգարանի նոր տեսքը
Պատկեր:The nib of the world's largest pencil (19733465910).jpg|Աշխարհի ամենամեծ մատիտի գրածայրը
Պատկեր:Pencil Crayons (8009715426).jpg|Լեյքլենդի մատիտները՝ Մատիտի թանգարանում


## Տես նաև
* Գունավոր մատիտ

## Ծանոթագրություններ

## Արտաքին հղումներ
* Մատիտի թանգարանի պաշտոնական վեբկայք

Կատեգորիա:1961 հիմնադրումներ Մեծ Բրիտանիայում
Կատեգորիա:1961 հիմնադրված թանգարաններ
Կատեգորիա:Գրելու գործիքներ
Կատեգորիա:Կամբրիայի տեսարժան վայրեր
Կատեգորիա:Մեծ Բրիտանիայի թանգարաններ
Յուլիուս Բաբ

**Յուլիուս Բաբ** (, ), գերմանացի թատերաքննադատ և դրամատուրգ, բեռլինյան մոդեռնիզմի ներկայացուցիչ, գերմանացի հրեաների Մշակութային միության հիմնադիրներից մեկը։

## Կենսագրություն
thumb|Հուշատախտակ Բունդեսալեում, Վիլմերսդոլֆ 19 հասցեում

Եղել է առևտրական Էլկան Բաբի և նրա կնոջ` Ֆաննայի որդին։ Սովորել է Բեռլինի Ասկինյան գիմնազիայում, որտեղ ծանոթացել է ապագա գրող Հենրի Էդուարդ Յակոբի հետ։ 1902-1905 թվականներին Բաբը Բեռլինում և Ցյուրիխում ուսումնասիրել է գերմանիստիկա, փիլիսոփայություն և պատմություն։ 1905-1913 թվականներին եղել է իր մտերիմ ընկեր, լրագրող և թատերաքննադատ Զիգֆրիդ Յակոբսոնի հիմնական աշխատողներից մեկը, որը հրատարակել է  Schaubühne ամսագիրը, ինչպես նաև` որպես գրող, դրամատուրգ և թատերաքննադատ համագործակցել է բեռլինյան այլ պարբերականների հետ։ Կապված է եղել բեռլինյան «Ֆոլկսբյունե» թատրոնի հետ, 1923-1932 թվականներին հրատարակել է այդ թատրոնի «Դրամատուրգիական  թերթոնը»։ Դասավանդել է Մաքս Ռայնհարդի թատերական դպրոցում։

1933 թվականին նացիստների իշխանության գալուց հետո Բաբի բոլոր գրքերը ներառվել են այրման ենթակա գրքերի ցանկում։ Շուտով նա դարձել է Գերմանացի հրեաների մշակութային միության հիմնադիրներից մեկը և մինչև 1938 թվականին աշխատանքից ազատվելը ղեկավարել է բեմադրությունների բաժինը և սերտ համագործակցել է դրամատուրգիայի բաժնի հետ։ Նույն թվականին Ֆրանսիայով ներգաղթել է ԱՄՆ։ 1951 թվականին դասախոսական շրջագայության շրջանակներում եղել է Գերմանիայում։ Ամուսնացած է եղել Էլիզաբետա Լոոսի հետ, զույգն ունեցել է երեք երեխա. Բորնանը, Ուրսուլան և Բարբարան։

## Ընտրված ժողովածուներ
* Fortinbras oder Der Kampf des 19. Jahrhunderts mit dem Geist der Romantik. Sechs Reden. — Berlin, 1914.
* Die deutsche Kriegslyrik 1914—1918. — Stettin, 1920.
* (gem. mit Willi Handl): Wien und Berlin: Vergleichende Kulturgeschichte der beiden deutschen Hauptstädte. — Berlin: Deutsche Buch-Gemeinschaft, 1926.
* Richard Dehmel. Die Geschichte eines Lebenswerkes. — Leipzig, 1926.
* Das Theater der Gegenwart, 1928.
* Die Devrients. Geschichte einer Theaterfamilie, 1932.
* Rembrandt und Spinoza. Ein Doppelbildnis im deutsch-jüdischen Raum. — Berlin: Philo-Verlag, 1934.
* Leben und Tod des deutschen Judentums. Essays, Briefe und vita emigrationis, 1939. — Berlin: Argon-Verlag, 2002.

### Խմբագրական աշխատանքներ
* 1914. Der Deutsche Krieg im Deutschen Gedicht. — Band 1. — Berlin o.J.

## Ծանոթագրություններ

## Գրականություն
* Bab, Ilse. Julius Bab — Kritik im Dienste des Theaters. // EMUNA. Horizonte zur Diskussion über Israel und das Judentum. — Heft 1. — Frankfurt am Main. — Jan./Feb. 1974. — S. 38-46.
* Deutscher Wirtschaftsverlag, AG (Hg.). Reichshandbuch der Deutschen Gesellschaft. — Bd. 1. — Berlin, 1931.
* Rogge-Gau, Sylvia. Julius Bab und der Jüdische Kulturbund. — Berlin: Metropol, 1999. — ISBN 3-932482-14-X.

## Արտաքին հղումներ
* Юлиус Баб на сайте Zentralen Verzeichnis digitalisierter Drucke (zvdd) 

Կատեգորիա:Գերմանիայի հրեաներ
Կատեգորիա:Գերմանացի դրամատուրգներ
Կատեգորիա:Թատերական քննադատներ
Կատեգորիա:Գերմանացի գրողներ
Տոռե Ալհաքիմե

**Տոռե Ալհաքիմե** () կամ, ինչպես տեղացիներն են իրենց գյուղն անվանում՝ **Լա Տոռե** (իսպաներեն՝ **La Torre**), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 18 կմ² տարածք; 2018 թվականի տվյալներով բնակչության թվաքանակը եղել է 804։ Պրովինցիայի վարչական կենտրոնից՝ Կադիս քաղաքից հեռավորությունը 145 կիլոմետր է։

## Ստուգաբանություն
Բնակավայրի անվանումը առնչվում է արաբական տիրապետության ժամանակաշրջանում այս կողմերում իշխած ալ-Հաքիմ տոհմի անվան հետ. այդ տոհմի ներկայացուցիչներն այստեղ աշտարակավոր բերդ են կառուցել։

## Կինոյում
Տոռե Ալհաքիմեում է 1950-ական թվականներին նկարահանվել  անդալուսյան տարազի ու ավանդույթների մասին պատմող *Recordando el ayer* փաստավավերագրական կինոնկարը, որը ներկայացվել է Մալագայի միջազգային կինոփառատոնում։

## Անվանի անձինք
* *Քրիստոբալ Տորալ* - իսպանացի նշանավոր նկարիչ, որ ծնվել է Ալհաքիմեում
* *Էլ Տեմպրանիլյո* - 19-րդ դարի անդալուսցի ճանաչված ավազակ, ում տունը մինչև օրս պահպանվել է Ալհաքիմեի հին քաղաքամասի կենտրոնում
* *Խուանի դե Լուսիա* - Բարսելոնի կենտրոնական մասում գործող, համբավավոր «*Սալա Բագդադ*» (*Sala Bagdad*) էրոտիկ շոուի սրահի սեփականատեր, ծնունդով ալհաքիմեցի

## Պատկերասրահ

TorreAlhaquime-P1000585.JPG|Ամրոցի եկեղեցին
TorreAlhaquime-P1000581.JPG|Համայնքապետարանը
TorreAlhaquime-P1000577.JPG|Հուշատախտակ


## Ծանոթագրություններ

## Արտաքին հղումներ
* Տոռե Ալհաքիմե - Sistema de Información Multiterritorial de Andalucía
* Տոռե Ալհաքիմեի համայնքապետարան
* Patrimonio cultural de Torre Alháquime en la base de datos del Patrimonio Inmueble de Andalucía. Instituto Andaluz del Patrimonio Histórico
* Պաշտոնական կայքէջ
* Տոռե Ալհաքիմե

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Օդն են ցընդել երազները մշուշոտ…

«**Օդն են ցընդել երազները մշուշոտ**…», Հովհաննես Թումանյանի ստեղծագործություններից, գրվել է 1920 թվականին։

## Պատմություն
Ստեղծագործությունը գրվել է 1920 թվականին և մինչև հիմա թերի է։
Թումանյանի ընտանիքի արխիվում պահվում է մեկ ինքնագիր, ոտանավորի չափածո և արձակ հատվածներ, որոնց մի մասը անընթերնելի է։
Առաջին անգամ տպագրվել է 1972 թվականին՝ «Բամբեր Երևանի համալսարանի» հանդեսի առաջին համարի 161-րդ էջում։
Ստեղծագործությունը հրատարակել է Արամ Ինճիկյանը հետևյալ ծանոթագրությամբ․

## Ծանոթագրություններ

Կատեգորիա:Բանաստեղծություններ
Վլադիմիր Զոլոտնիցկի

**Վլադիմիր Զոլոտնիցկի** (, ), ռուս հեռուստալրագրող, ՆՏՎ հեռուստաալիքի դետեկտիվ ծրագրերի հեղինակ և վարող։

## Կենսագրություն
Ռուսաստանի ժողովրդական արտիստ Ալեքսեյ Զոլոտնիցկու ընտանիքի առաջին երեխան է։ Սովորել է Մոսկվայի միջազգային հարաբերությունների պետական ինստիտուտին կից լեզվաբանական դպրոցում։ 1993 թվականին ավարտել է Ռուսաստանի Դաշնության Ներքին գործերի նախարարության Մոսկվայի ոստիկանական բարձրագույն դպրոցի իրավագիտության ֆակուլտետը։ Մասնագիտությամբ քննիչ է։

Աշխատել է Մոսկվայի ներքին գործերի ազդանշանների թվային վերամշակման գլխավոր վարչությունում որպես ռեֆերենտ։ Վարել է «Պետրովկա, 38» հեռուստատեսային ծրագիրը։ ՆՏՎ-ում սկսել է աշխատել 1996 թվականի նոյեմբերից։ Մասնակցել է հեռուստաալիքի քրեական թեմատիկայով մի շարք հեռուստատեսային ծրագրերի ստեղծմանը։

1997-2001 թվականներին աշխատել է որպես գլխավոր խմբագիր ՆՏՎ-ի «Քրեական գործ» և «Անկեղծ խոստովանություն» հեռուստածրագրերում։

2001 թվականի հուլիսից մինչև 2003 թվականի հունիսը վարել է «Առերեսում» իրավական ծրագրի նախնական տարբերակը։ 2001 թվականի սեպտեմբերից սկսել է ղեկավարել «Քրեական գործ», «Ուշադրություն, հետախուզում» և «Անկեղծ խոստովանություն» ծրագրերը ՆՏՎ հեռուստաալիքում։ 2003 թվականին ղեկավարել է նաև «Գոյատևման տարածք» ծրագիրը։

2002 թվականի օգոստոսի 20-ից մինչև 2004 թվականի օգոստոսը ղեկավարել է «ՆՏՎ հեռուստաընկերության» իրավական ծրագրերի բաժինը։ Կյանքի վերջին տարում եղել է հեռուստաընկերության գլխավոր տնօրենի խորհրդականը։

Մահացել է 2005 թվականի հոկտեմբերի 9-ին, 37 տարեկան հասակում, ուղեղի քաղցկեղից։ Թաղված է Վագանկովյան գերեզմանատանը՝ պապի` ռեժիսոր Ալեքսեյ Զոլոտնիցկու կողքին։

Գիտեր դանիերեն և ֆրանսերեն։ Ամուսնացած էր, ուներ որդի` Անտոնը։

## Ֆիլմագրություն
* 2002` «Օլիգարխ» - Թղթակից

## Ծանոթագրություններ

## Արտաքին հղումներ
* Интервью

Կատեգորիա:Ռուս լրագրողներ
Կատեգորիա:Ռուս հաղորդավարներ
Կատեգորիա:Ռուս հեռուստալրագրողներ
Կատեգորիա:Վագանկովյան գերեզմանատանը թաղվածներ
Ժողովածու (4984)

**Ժողովածու** (4984), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4984 թվի տակ։ Ձեռագիրը գրվել է 1752 թվականին Պետրոս Վանեցի գրիչի կողմից։ Ստացողը եղել է Աստվածատուր վարդապետն։ Գրված է թղթի վրա, որը ունի 21x15 չափս։ Ձեռագիրը կազմված է 311 թերթից։ Գրված է երկսյուն և միասյուն, նոտրգրով։ Կազմը՝ կաշեպատ ատվարաթուղթ դրոշմազարդ։ Հիշատակարաններ գրչի՝ 230բ, հետագայի՝ 168բ (1868 թ.):
## Բովանդակություն
* Գր. Տաթևացւոյ Մեկնութիւն Մատթէի։
* Յաղագս լօճիգայի (Հմմ. ձեռ. №3911)

## Ծանոթագրություններ

Կատեգորիա:Մատենադարանի ձեռագրեր
Քանդովան

**Քանդովան** () կամ Քանվան, գյուղ Իրանի Իսլամական Հանրապետության տարածքում՝ Սահանդ արգելավայրի տարածքում։ Վարչականորեն գտնվում է Արևելյան Ադրբեջանի նահանգի Օսքուի գավառի համանուն շրջանում։ Շրջկենտրոն Օսքու քաղաքից հեռու է 20 կմ, իսկ Թավրիզից՝ 56 կմ։ Հայտնի է իր ժայռափոր տներով։

## Պատմություն
Քանդովանն Իրանի զբոսաշրջային կարևորագույն վայրերից է։

Հայտնի է իր ժայռափոր տներով, որտեղ, ցայսօր էլ, մարդիկ են բնակվում։ Այդ ժայռափոր տներից որոշների տարիքը հասնում է մինչև 700 տարվա, ընդ որում, դրանք բնակեցված են նաև այսօր։ Ժայռերը տուֆ հանքաքարից են, որոնք առաջացել են Սոհունդ հրաբխի լահարներից։ Կառուցվածքով նման է Կապադովկիայի ժայռերին։

Այստեղ կան հյուրանոցներ, ռեստորաններ, առևտրի տաղավարներ։

Գյուղի տարածքում կա հանքային ջրի աղբյուր։

2006 թվականի մարդահամարի տվյալներով Քանդովան գյուղի բնակչությունը 601 մարդ է կամ 168 ընտանիք։

## Պատկերասրահ

Քանդովան 05.jpg|
Քանդովան 04.jpg|
Քանդովան 03.jpg|
Քանդովան 02.jpg|
Քանդովան 01.jpg|
Traditional home Kandovan.JPG|


## Տես նաև
* Խնձորեսկ
* Կապադովկիա

## Ծանոթագրություններ

## Արտաքին հղումներ
* Video of Kandovan
* http://news.nationalgeographic.com/news/2007/12/071205-village-video-ap.html
* Все о Кандоване 
* Фоторепортаж. Скальное селение Кандован

Կատեգորիա:Արևելյան Ադրբեջան նահանգ
Կատեգորիա:Իրանական ճարտարապետություն
Կատեգորիա:Իրանի գյուղեր
Կատեգորիա:Իրանի տեսարժան վայրեր
Կատեգորիա:Ստորգետնյա քաղաքներ
Զալման Աբեզգաուզ

**Զալման Աբեզգաուզ** (, ), բելառուս պատմաբան, պատմական գիտությունների թեկնածու (1956):

## Կենսագրություն
1945 թվականին ավարտել է Բելառուսի պետական համալսարանը։ Մասնակցել է Հայրենական մեծ պատերազմին։ 1943 թվականի հունիսից դեկտեմբեր եղել է Բելառուսական 3-րդ ռազմաճակատի 31-րդ բանակի 153-րդ հրաձգային դիվիզիայի 557-րդ հրաձգային գնդի հրետանավոր։ Երկու անգամ վիրավորվել է (1943 թվականի նոյեմբերի 18-ին՝ թեթև, դեկտեմբերի 24-ին՝ ծանր), դարձել երկրորդ կարգի հաշմանդամ։

1955 թվականի Բելառուսական ԽՍՀ գիտությունների ակադեմիայում պաշտպանել է թեկնածուական ատենախոսություն («Պատմական նախադրյալները Բելառուսում պրոլետարիատի ձևավոևման XIX դարի երկրորդ կեսին»)։

1945-1948 թվականների աշխատել է Բելառուսական ԽՍՀ արխիվում, 1948 թվականից՝ Բելառուսական ԽՍՀ գիտությունների ակադեմիայում (1948-1956 թվականներին՝ կրտսեր գիտաշխատող, 1956 թվականից՝ ավագ գիտաշխատող)։

Մահացել է 1988 թվականի նոյեմբերի 26-ին։

## Գիտական գործունեություն
Ուսումնասիրել է մինչհեղափոխական Բելառուսի բանվոր դասակարգի ձևավորումն ու զարգացումը, ժողովրդագրական և ազգային կազմը, սոցիալ-տնտեսական վիճակը, աշխատանքի պայմանները։

## Մատենագիտություն
* *Абезгауз З. Е.* Развитие промышленности и формирование пролетариата Белоруссии во второй половине XIX века. — Минск : Наука и техника, 1971. — 179 с.
* *Абезгауз З. Е*. Рабочий класс Белоруссии в начале XX в. (1900—1913 гг.). — Минск : Наука и техника, 1977. — 168 с.

### Համահեղինակ
* «Гісторыя Беларускай ССР» (Т. 2; Мн., 1972).
* «Исторические корни дружбы и единения украинского и белорусского народов» (Киев, 1978). 
* «История рабочего класса Белорусской ССР» (Т. 1; Мн., 1984),
* «Гісторыя сялянства Беларусі» (Т. 2; Мн., 2002). 
* «Белоруссия в эпоху капитализма: Сборник документов и материалов: В 3 т.» (Мн., 1983-1990).

## Պարգևներ
* Հայրենական պատերազմի I աստիճանի շքանշան (06.04.1985)
* Հայրենական պատերազմի II աստիճանի շքանշան (20.11.1945)

## Գրականություն
* Белазаровіч В. А. Гістарыяграфія гісторыі Беларусі : вучэбны дапаможнік. — Гродна : ГрДУ, 2006. — С. 288.

## Ծանոթագրություններ

Կատեգորիա:Բելառուսի պետական համալսարանի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Բելառուս պատմաբաններ
Կատեգորիա:Երկրորդ համաշխարհային պատերազմի մասնակիցներ
Կատեգորիա:20-րդ դարի պատմաբաններ
Կատեգորիա:Խորհրդային պատմաբաններ
Կատեգորիա:Բելառուս գիտնականներ
Շառլոտ Բիլբո

**Շառլոտ Բիլբո** (), ֆրանսիացի ֆուտբոլիստ, որը ներկայումս խաղում է Ֆրանսիայի կանանց ֆուտբոլի առաջնության (Կանանց դիվիզիոն 1) Փարիզ կանանց ֆուտբոլային ակումբում։ Նա *Clairefontaine* ազգային ֆուտբոլի կրթական և ուսումնական կենտրոնի կանանց բաժնի նախկին շրջանավարտ է և խաղում է որպես կիսապաշտպան։ Բիլբոն իր ներկայիս ակումբին միացել է 2010-2011 մրցաշրջանից առաջ՝ դիվիզիոն 1-ի *Nord Allier Yzeure* կանանց ֆուտբոլային ակումբի հետ մեկ մրցաշրջան անցկացնելուց հետո

Նա նախկինում Ֆրանսիայի կանանց ֆուտբոլի ազգային երիտասարդական հավաքականում էր՝ ներկայացնելով իր ազգը Մ-17, Մ-19 և Մ-20 մակարդակներում։ Բիլբոն ելույթ է ունեցել Մ-20 հավաքականների հետ, որոնք խաղացել են ՖԻՖԱ-ի Մ-20 կանանց աշխարհի գավաթի 2008 և 2010 թվականների մրցաշրջաններում։

## Ծանոթագրություններ

## Արտաքին հղումներ
* 
* Montpellier player profile
* France player profile
* Player French football stats  at footofeminin.fr
* 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Ֆուտբոլիստուհիներ
Կատեգորիա:Ֆրանսիացի կին ֆուտբոլիստներ
Կատեգորիա:Մոնպելիեի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Քարոզգիրք (4988)

**Քարոզգիրք** (4988), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4988 թվի տակ։ Ձեռագիրը գրվել է 1812 թվականին Հարություն և անանունք  գրիչի կողմից  Վարագում։ Ստացողը եղել է Մարտիրոս վարդապետն։ Գրված է թղթի վրա, որը ունի 20.5x17 չափս։ Ձեռագիրը կազմված է 283 թերթից։ Գրված է երկսյուն և միասյուն, նոտրգրով։ Ունի տերունական 1 (վիմատիպ) մանրանկարներ։  Կազմը՝ կաշեպատ տախտակ։ Հիշատակարաններ գրչի՝ 35ա, ստացողի՝ 282ա։
## Բովանդակություն
* Ճառք, Քարոզք (Սիմ. Երևանցի, Գր. Տաթևացի, Պետ. Աղամալեան, Անանիա վրդ., Յովհ. Մանդակունի, անանունք)։
* Վարդ. Այգեկցւոյ Վասն անքուն որդանցն։
* Քարոզք ( հայատառ թուրքերեն)։

## Ծանոթագրություններ

Կատեգորիա:Մատենադարանի ձեռագրեր
Ումայտա ազգային անտառ

**Ումայտա ազգային անտառ** (), ազգային անտառ  Բրազիլիայի Ամազոնաս նահանգում։

## Տեղագրություն
Ումայտա ազգային անտառը գտնվում է Ամազոնաս նահանգի Ումայտա մունիցիպալիտետում։ Ընդգրկում է 473154.76 հա։ Անտառը հարավից սահմանակցում է Ռոնդոնիային, արևմուտքից՝ Մադեյրա գետին, իսկ հյուսիսում սահմանակից է Տրանս Ամազոնյան մայրուղուն (BR-230)։ Կամպոս Ամազոնիկոս ազգային պարկը Ումայտայի արևելյան հատվածից գտնվում է որոշակի հեռավորության վրա։

Ազգային անտառը գտնվում է արևմտյան Ամազոնի ստորին հարթավայրում, որը բաղկացած է ընդարձակ հողատարածքներից՝ տեղ-տեղ բարձրությունների ձևավորումներով։ Ծովի մակարդակից գտնվում է 305-915 մետր բարձրության վրա։ Ցամաքեցումն աղքատ է ու փոքր լճեր են առաջանում անձրևոտ եղանակին, բայց հետագայում կորչում են։ Անտառը Մադեյրա գետի ավազանում է, վերջինիս աջ կողմում։ Անտառը ցամաքեցնող «սպիտակաջուր» գետերը պարունակում են մեծ քանակությամբ տիղմ և, որոնք էլ առաջացնում են հուռթի գետահովիտներ։ Անտառում գլխավոր գետերից է Մաիկին, որը հանդիսանում է Դոս Մարմելոսի վտակը, ինչպես նաև Մաիկիմիրիմի և Մաչադո գետերը, որոնք էլ Մադեյրայի վտակներն են։

## Շրջակա միջավայր
Ազգային անտառը գտնվում է Ամազոն բիոմում։ Տարեկան տեղումների քանակը 2750 մմ է։ Ջերմաստիճանը տատանվում է 8-ից մինչև 40&nbsp;°C, իսկ միջինը՝ 26&nbsp;°C է։ Բուսականությունը մեծ մասամբ խիտ խոնավ անտառ է (94.19%) կամ սավաննայի և խոնավ անտառի միջև է (5.52%)՝ փոքր քանակությամբ բաց խոնավ անտառներով (0.29%)։ Անտառն ընդգրկում է այն տարածքները, որտեղ պարբերաբար ջրհեղեղ է լինում, լանջերը և տարածքները ավելի բարձր են՝ յուրաքանչյուրը զանազան բուսականությամբ։ Անտառի ներսում և շրջակա հատվածում կան որոշ անտառազուրկ տարածքներ։ Դրանց որոշ մասը գոյություն է ունեցել նախքան անտառի հիմնադրումը, սակայն վերջին անտառահատումը հայտնաբերվել է BR-230-ի երկայնքով, որը որպես արոտավայր ծառայել է կենդանիների համար։

## Պատմություն
Ումայտա ազգային անտառը ստեղծվել է 1998 թվականի փետրվարի 2-ին 2.485 հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)` անտառային ռեսուրսների կայուն օգտագործման և գիտական հետազոտությունների նպատակներով` շեշտը դնելով հայրենի անտառների կայուն շահագործման մեթոդներին։

Խորհրդատվական խորհուրդը հիմնվել 2010 թվականի հունիսի 17-ին, որի կազմում ընդգրկված են տարբեր հաստատությունների 17 անդամներ։ 2012 թվականի հունվարի 9-ի որոշումն ապահովել է մշտական և ինտեգրված մոտեցում, որպեսզի պատրաստվեն կառավարման պլաններ BR-319 ազդեցության տարածքում պահպանման միավորների համար։ Դրանք են՝ Աբուֆարի կենսաբանական արգելոցը, Կունիա էկոլոգիական կայանը, Նաշենտես դու Լագո Յարի ու Մապինգուարի ազգային պարկերը, Բալատա Տուֆարի, Ումայտա և Իկիրի ազգային անտառները, Լագո դու Կապանա Գրանդե, Ռիո Իտուկսի, Մեդիո Պուրուս ու Լագո դու Կունիա արդյունահանող արգելոցները։ Կառավարման ծրագիրը հաստատվել է 2013 թվականի հուլիսի 10-ին։

## Ծանոթագրություններ

## Աղբյուրներ
*
*
*
*
*

Կատեգորիա:1998 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Ռիու Պրետու ազգային անտառ

**Ռիու Պրետու ազգային անտառ** (), ազգային անտառ Բրազիլիայի Էսպիրիտու Սանտու նահանգում։

## Տեղագրություն
Ռիու Պրետու ազգային անտառը գտնվում է Էսպիրիտու Սանտու նահանգի Կոնսեյսան դա Բառա մունիցիպալիտետում։ Տեղակայված է համայնքի նստավայրից 56 կմ հեռավորության վրա։ Ներառում է Ատլանտյան անտառից որոշ հատվածներ և ընդգրկում է 2817.40 հա տարածք։ Ստեղծվել է 1990 թվականի հունվարի 17-ի 98.845 հրամանագրով։ Այն դարձել է Կենտրոնական Ատլանտյան անտառ էկոլոգիական միջանցքի մի մասը, որը ստեղծվել է 2002 թվականին։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։

Անտառը պարունակում է խիտ արևադարձային հարթավայրային խոնավ անտառ։ Հայտնաբերվել են ծառաբնակ բույսերի 338 տեսակ։ Ռիու Պրետուն վնասվել էր անտառային հրդեհներից և փայտահատումներից։ Այն ներառում է 58 հա, որում աճում է էկզոտիկ նվենի։ Բուսատեսակներից են՝ մայրին, կոպալը, դարճենիկը և այլն։ Կենդանական աշխարհն ընդգրկում է՝ զրահակիր, պակա, եղջերու, ջրասամույր, բրազիլական սկյուռներ, մողեսներ և թութակներ։

## Պահպանություն
Ռիու Պրետու ազգային անտառը դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է՝ անտառային ռեսուրսների կայուն օգտագործումը և գիտական հետազոտությունների իրականացումը՝ շեշտը դնելով հայրենի անտառների կայուն շահագործման մեթոդներին։ Վայրը հասանելի է միայն դպրոցական այցելությունների համար։

Անտառի կառավարման պլանը հրապարակվել է 1999 թվականին՝ մինչև 2000 թվականի 9.985 օրենքը, որը սահմանել է Պահպանման միավորների ազգային համակարգը՝ նախատեսված բուֆերային գոտիների համար։ 2014 թվականի հունվարին Էսպիրիտու Սանտու նահանգի Դաշնային Հանրային նախարարությունը դատարանի որոշում է կայացրել, որ Չիկո Մենդեսի Կենսաբազմազանության պահպանության ինստիտուտը 180 օր տրամադրի Ռիո Պրետու ազգային անտառի բուֆերային գոտիների սահմանագծման համար, ինչպես նաև մոտակա 1504 հա տարածքով Կորրեգո Գրանդե կենսաբանական արգելոցի և Կորրեգո դու Վեադոնի (1850 հա) համար։ Բուֆերային գոտին այն տարածքն է, որտեղ մարդկային գործունեությունը ենթակա է տարբեր կանոնների ու սահմանափակումների։

Պահպանվող տեսակներից են՝ պուման (Puma concolor), օնցիլլան (Leopardus tigrinus), օցելոտը (Leopardus pardalis), մեծ զրահակիրը (Priodontes maximus), փայտփորիկը (Celeus torquatus) և այլն։

## Ծանոթագրություններ

## Աղբյուրներ
*
*
*
*
*

Կատեգորիա:1990 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Իվան Աբրամով

**Իվան Աբրամով** (), բելառուս տնտեսագետ, տնտեսագիտության դոկտոր։

## Կենսագրություն
Ծնվել է Մինսկում 1955 թվականի մարտի 14-ին։ 1976 թվականին ավարտել է Բելառուսի պետական տնտեսագիտական համալսարանը։ Թեկնածուական ատենախոսությունը պաշտպանել է 1982 թվականին «Նոր տեխնիկայի մշակների նյութական խթանումը»։ 1994 թվականի պաշտպանել է դոկտորական ատենախոսություն «Տնտեսական շրջափուլերը և ժողովրդական տնտեսության ուղղությունները (խորհրդային տնտեսության զարգացման օրինակով. 1951-1990 թթ.)»:

1977-2008 թվականներին աշխատել է Բելառուսի գիտությունների ազգային ակադեմիայի տնտեսագիտության ինստիտուտում, եղել նույն ինստիտուտի արդյունաբերական ներուժի արդյունավետության բաժնի վարիչ։

Աբրամովը զբաղվել է ԽՍՀՄ օրինակով տնտեսության շրջափուլերի հետազոտությամբ, ուսումնասիրել է ժողովրդական տնտեսության անհամաչափ զարգացման պատճառները, մշակել տնտեսության զարգացման տարբերակները մինչև 2000 թվականը։ Հիմնականում վերլուծելով արևմտաեվրոպական երկրների փորձը՝ փորձել է մշակել Բելառուսի տնտեսության զարգացման տարբերակները։ Հետազոտել է նաև ֆինանսաարդյունաբերական խմբերը, ներդրումային քաղաքականությունը, արտադրական ներուժի արդյունավետությունը։

1995 թվականին «ԽՍՀՄ զարգացման շրջափուլերը» մենագրության համար արժանացել է Կոնրադևի մեդալի, որը սահմանել է Ռուսաստանի գիտությունների ակադեմիան և Կոնրադև միջազգային հիմնադրամը։

Եղել է Բելառուսի գիտությունների ազգային ակադեմիայի դոկտորական ատենախոսությունների պաշտպանության խորհրդի քարտուղար, Բելառուսի պետական համալսարանի և Բելառուսի տնտեսագիտական համալսարանի ատենախոսությունների պաշտպանության խորհրդի անդամ, տնտեսագիտական բազմաթիվ հրատարակությունների փորձագիտական խմբի անդամ։ Հեղինակ է ավելի քան 140 գիտական աշխատանքի։

## Գրականություն
* Республика Беларусь: Энциклопедия: В 6 т. / Г. П. Пашков;. — Минск: «Беларуская Энцыклапедыя» имени Петруся Бровки, 2006. — Т. 2. — С. 7. — 912 с. — ISBN 978-985-11-0371-9.

## Ծանոթագրություններ

Կատեգորիա:Տնտեսագիտական գիտությունների դոկտորներ
Կատեգորիա:Բելառուս տնտեսագետներ
Կատեգորիա:Բելառուսի պետական տնտեսագիտական համալսարանի շրջանավարտներ
Պրադո դել Ռեյ

**Պրադո դել Ռեյ** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 49 կմ² տարածք։ 2010 թվականի տվյալներով բնակչության թվաքանակը եղել է 5 948։ Պրովինցիայի վարչական կենտրոնից՝ Կադիս քաղաքից հեռավորությունը 105 կիլոմետր է։

## Պատմություն
Պրադո դել Ռեյի տարածքում մարդիկ բնակություն են հաստատել վաղնջական ժամանակներում. այդ են վկայում հնագիտական պեղումների արդյունքում այստեղ հայտնաբերված մարդկային մնացորդները, որոնք թվագրվում են հին քարե դարով։ Հնագույն աղբյուրներում հիշատակվում է այստեղ գոյություն ունեցած հին հռոմեական *Իպտուցի* կամ, ըստ Պլինիուս Ավագի՝ *Ցիվիտաս* քաղաքի մասին, որը սեփական դրամ հատելու իրավունք է ունեցել։ Բնակավայրի պատմության վաղ շրջանից պահպանվել են մի քանի որմնանկար, հողապատնեշ, հուշաքար, որ հետագայում տեղադրվել է եկեղեցու ճակատին և պղնձե մի տախտակ՝ հին հռոմեական *Ուկուբի* (*Կորդովա*) գաղութի և Իպտուցի քաղաքի միջև դաշնություն կնքելու պայմանագրի կետերի հանգամանալի արձանագրությամբ։

Արաբական տիրապետության ժամանակներում քաղաքը հաճախ ձեռքից ձեռք է անցել։ Այդ ժամանակաշրջանից հայտնաբերվել է քրիստոնեական զինագործական արհեստ-արվեստի եզակի մի նմուշ՝ փորագրազարդերով, երկսայրի թուր, որի վրա նկատելի է ալ-Անդալուս և իսլամական ոճերի համադրությունը։

Քաղաքի տեսարժան վայրերից են ծխական *Նուեստրա Սենյորա դել Կարմեն* եկեղեցին՝ բնակավայրի հովանավոր սրբի պատկերով, ազգագրական ինտերպրետացիայի «Սիեռա դե Կադիս» կենտրոնը, զբոսաշրջության քաղաքային բյուրոն, որտեղ պահվում են Պրադո դել Ռեյի տարածքում իրականացված հնագիտական պեղումների արդյունքում հայտնաբերված մի շարք ուշագրավ առարկաներ։

## Ժողովրդագրություն

## Տոնակատարություններ
Պրադո դել Ռեյի բազմաթիվ տոնակատարություններից են հետևյալները.
* Սուրբ շաբաթ - մարտին կամ ապրիլին
* Արշավաձիերով փառոտոն - մարտին
* Ուխտագնացություն դեպի *Սան Իսիդրո Լաբրադոր* - մայիսին
* Կորպուս Քրիստի (Քրիստոսի արյան և մարմնի տոնակատարում՝ հացի ու գինու օրհնությամբ) - հունիսին
* Աստվածամորը նվիրված երեկո - հուլիսին
* Ազգային երգի մրցույթ - օգոստոսին
* Անասնապահության տոնավաճառ - սեպտեմբերին
* Մեղրի տոնավաճառ

Բացի այդ, ընդունված է Նոր տարին դիմավորել քաղաքի գլխավոր՝ Սահմանադրության հրապարակում, դիմակավորված, զանգերի ղողանջի ներքո վայելել ավանդական՝ տասներկու տեսակի խաղողների հատիկները։

## Պատկերասրահ

Iptuciprado.JPG|Իպտուցիի տապանաքարերից
Carmen-Prado del Rey-IMG 20190622 121554 243.jpg|Աստվածամոր եկեղեցին
Prado-rey.jpg|Սահմանադրության հրապարակը


## Ծանոթագրություններ

## Արտաքին հղումներ
*Պրադո դել Ռեյ - Sistema de Información Multiterritorial de Andalucía
* Պաշտոնական կայքէջ
* Comunidad Virtual de Prado del Rey 
* Academia de idiomas de Prado del Rey
* Պրադո դել Ռեյի համայնքապետարան
* Պրադո դել Ռեյ
* Web oficial de Miguel Ángel Rincón, poeta de Prado del Rey 
* Web de Rafael Menacho sobre Prado del Rey
* Web sobre Prado del Rey
* Web del grupo municipal de IULV-CA Prado del Rey
*  Fundación Pablo de Olavide

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Բիլեչա (համայնք)

**Բիլեչա համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հարավային հատվածում։ Վարչական կենտրոնը համարվում է Բիլեչա քաղաքը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 11536 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 61 բնակավայրեր, որոնց թվում է Բիլեչա քաղաքը։

## Ծանոթագրություններ

Կատեգորիա:Սերբական Հանրապետության համայնքներ
Պելագիչևո (այլ կիրառումներ)

**Պելագիչևո** կարող է վերաբերվել.

* Պելագիչևո, քաղաք Բոսնիա և Հերցեգովինայի հյուսիսարևելյան հատվածում։
* «Պելագիչևո (համայնք)», համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան մասում։